L 302/80
EL
Επίσημη Εφημερίδα της Ευρωπαϊκής Ένωσης
22.11.2022
Τα ΑΤΔ τοποθετούνται απευθείας επάνω στο επίπεδο γείωσης.
Το περίβλημα των ΑΤΔ συνδέεται με το επίπεδο γείωσης (ALSE) ή συνδέεται με την προστατευτική γείωση (OTS, π.χ. ράβδος γείωσης).
Η θύρα μέτρησης για κάθε ΑΤΔ τερματίζεται με φορτίο 50 Ω.
Εάν χρησιμοποιείται σταθμός φόρτισης, δεν απαιτούνται ΑΤΔ για τις θύρες σήματος/ελέγχου και/ή για τις θύρες ενσύρματου δικτύου.
Οι τοπικές/ιδιωτικές γραμμές επικοινωνίας μεταξύ του οχήματος και του σταθμού φόρτισης συνδέονται με τον σχετικό εξοπλισμό στην πλευρά του σταθμού φόρτισης για να λειτουργήσουν όπως έχει σχεδιαστεί.
Εάν η επικοινωνία προσομοιώνεται και εάν η παρουσία του ΑΤΔ εμποδίζει την ορθή επικοινωνία PLC, τότε δεν πρέπει να χρησιμοποιείται ΑΤΔ.
2.4.4.
Δέσμη καλωδίων φόρτισης ρεύματος/τοπικής/ιδιωτικής επικοινωνίας Η δέσμη καλωδίων φόρτισης ρεύματος τοπικής/ιδιωτικής επικοινωνίας τοποθετείται σε ευθεία γραμμή μεταξύ των ΤΤΔ/ΤΔ φόρτισης ΣΡ/ΑΤΔ και του βύσματος φόρτισης του οχήματος και δρομολογείται κάθετα προς τον διαμήκη άξονα του οχήματος (βλ. σχήμα 3στ και σχήμα 3ζ).
Το προβαλλόμενο μήκος της δέσμης καλωδίων από την πλευρά των ΤΤΔ προς την πλευρά του οχήματος είναι 0,8 (+0,2 / - 0) m.
Για δέσμη καλωδίων μεγαλύτερου μήκους, το τμήμα που περισσεύει διπλώνεται σε σχήμα Ζ με πλάτος μικρότερο από 0,5 m.
Εάν αυτό δεν είναι εφικτό λόγω όγκου ή ακαμψίας της δέσμης καλωδίων ή επειδή η δοκιμή πραγματοποιείται στην εγκατάσταση του χρήστη, η διευθέτηση της δέσμης καλωδίων που περισσεύει σημειώνεται επακριβώς στην έκθεση δοκιμής.
Στην πλευρά του οχήματος, το καλώδιο φόρτισης ρεύματος / τοπικής ιδιωτικής επικοινωνίας κρέμεται κατακόρυφα σε απόσταση 100 (+200 / -0) από το αμάξωμα.
Η δέσμη καλωδίων τοποθετείται ολόκληρη πάνω σε μη αγώγιμο υλικό με χαμηλή διηλεκτρική σταθερά (εr ≤ 1,4), σε απόσταση (100 ± 25) mm πάνω από το επίπεδο γείωσης (ALSE) ή το δάπεδο (OTS).
3.
Σημείο αναφοράς
3.1.
Για τους σκοπούς του παρόντος παραρτήματος, το σημείο αναφοράς είναι το σημείο στο οποίο καθορίζεται η ένταση πεδίου και ορίζεται ως εξής:
3.2.
Για οχήματα κατηγορίας M, N, O, T, R και S σύμφωνα με το ISO 11451-2.
3.3.
Για οχήματα κατηγορίας L:
3.3.1.
τουλάχιστον 2 m οριζόντια από το κέντρο φάσης κεραίας ή τουλάχιστον 1 m κατακόρυφα από τα ακτινοβολούντα στοιχεία του συστήματος καλωδίων μετάδοσης (TLS)·
3.3.2.
επί του κεντρικού άξονα του οχήματος (επίπεδο διαμήκους συμμετρίας)·
3.3.3.
σε ύψος 1,0 ± 0,05 m υπεράνω του επιπέδου επί του οποίου βρίσκεται το όχημα ή 2,0 ± 0,05 m, εφόσον το ελάχιστο ύψος της οροφής οποιουδήποτε οχήματος στη σειρά μοντέλων υπερβαίνει τα 3,0 m·
3.3.4.
είτε σε 1,0 ± 0,2 m πίσω από τον κατακόρυφο κεντρικό άξονα του πρόσθιου τροχού του οχήματος (σημείο C του σχήματος 1 στο προσάρτημα 1 του παρόντος παραρτήματος) στην περίπτωση τρίτροχων οχημάτων· είτε σε 0,2 ± 0,2 m πίσω από τον κατακόρυφο κεντρικό άξονα του πρόσθιου τροχού του οχήματος (σημείο D του σχήματος 2 στο προσάρτημα 1 του παρόντος παραρτήματος) στην περίπτωση δίτροχων οχημάτων·